உதாரணமாக, 2013-ம் ஆண்டு சிக்குன்குனியா நோய் நாடெங்கும் பரவலாகக் காணப்பட்ட காலகட்டம். அந்த ஆண்டு UPSC முதன்மைத் தேர்விலும் சிக்குன்குனியா பற்றிய கேள்வி இடம்பெற்றது. அதேபோல் 2015-ம் ஆண்டு பன்றிக்காய்ச்சலைப் பற்றிய கேள்வியும் 2017-ம் ஆண்டு ஸிகா வைரஸ் (Zika Virus) பற்றிய கேள்விகளும் UPSC முதன்மைத் தேர்வில் இடம்பெற்றன. ஆக, அன்றாட நிகழ்வுகள் சார்ந்த உயிரியல் பாடங்களைப் படிப்பது மிக அவசியம்.